**Otázka č. 1**

Dobrý deň, k oceneniu logického celku č. 7 je potrebná Projektová dokumentácia. Prosíme verejného obstarávateľa o jej doloženie.

**Odpoveď č. 1**

Verejný obstarávateľ zverejnil požadovanú projektovú dokumentáciu a zároveň primerane predĺžil lehotu na predkladanie ponúk do **14.07.2025 do 16.00.**

**Otázka č. 2**

Dobrý deň, žiadame o vysvetlenie akým spôsobom budú vážené odpady pri zbere z jednotlivých domácností / kontajnerov a zberných nádob.

a) Je zberové vozidlo vybavené dynamickou váhou?

b) Ako sa bude skenovať QR kód nádoby - ručne alebo automatizovane pri vyprázdňovaní zbernej nádoby?

c) Nástavba zberového vozidla pre zber odpadov - žiadame oznámiť typ a výrobcu nástavby, ak je relevantné ( napr. ak je automatizované čítaní QR kódu pri vysýpaní zbernej nádoby).

d) Prosím spresniť počet zberných nádob, koľko z nich je z plastových a koľko kovových.

**Odpoveď č. 2**

Systém evidencie odpadu, ktorý je predmetom súťaže je zameraný na evidenciu prijímania odpadov len v rámci areálu zberného dvora, teda nebudú čipované a zbierané smetné nádoby priamo od domácností zberovým vozidlo. Domácnosti budú disponovať len elektronickou odpadovou kartou na evidenciu odpadu s jedinečným QR kódom, ktorá bude slúžiť na jednoduchú identifikáciu poplatníka/pôvodcu odpadu bez potreby narábať s osobnými údajmi. Kartou sa budú domácnosti preukazovať na zbernom dvore, kde sa im zaznamená na ich individuálne konto druh a množstvo privezeného odpadu.

a) Pre účely požiadaviek súťaže je to irelevantné. Súťaž sa týka elektronickej evidencie odpadov na zbernom dvore.

b) Pre účely požiadaviek súťaže je to irelevantné. Súťaž sa týka elektronickej evidencie odpadov na zbernom dvore.

c) Pre účely požiadaviek súťaže je to irelevantné. Súťaž sa týka elektronickej evidencie odpadov na zbernom dvore.

d) Pre účely požiadaviek súťaže je to irelevantné. Súťaž sa týka elektronickej evidencie odpadov na zbernom dvore.